Diari Oficial de la Generalitat Valenciana


Sumari del DOGV 1256, del 02-03-1990 (1990/816711)

ORDRE de 29 de desembre de 1989, de la Conselleria de Cultura, Educació i Ciència, per la qual s'aproven les bases i es convoca la concessió d'ajudes a la producció editorial en valencià per a 1990.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/12/29/(5)/dof/vci/html**

### Dades del document

Número de DOGV
:   1256

Data del DOGV
:   02-03-1990

Secció del DOGV
:   DISPOSICIONS GENERALS

Número del document
:   1990/816711


Data del document
:   29-12-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 de desembre de 1989 de la Conselleria de Cultura, Educació i Ciència, per la qual s'aproven les bases i es convoca la concessió d'ajudes a la producció editorial en valencià per a 1990.  
Per tal de fomentar les peculiaritats del poble valencià i procurar la recuperació de la llengua pròpia, d'acord amb els articles 2n i 4t de la Llei Orgànica 5/82, d?1 de juliol, per la qual s'aprova l?Estatut d?autonomia de la Comunitat Valenciana, i l'article 25.4 de la Llei de la Generalitat Valenciana 4/83, d'ús i Ensenyament del Valencià, segons el qual la Generalitat Valenciana donarà suport a totes aquelles accions que estiguen encaminades a l?edició, el desplegament i la promoció del llibre valencià, amb un tractament específic a aquells que siguen impreses en valencià.  
Fent us de les atribucions que em confereix l'article 35 de la Llei de la Generalitat Valenciana 5/83, de 30 de desembre, de Govern Valencià,  
ORDENE:  
Article primer  
Es convoca la concessió d'ajudes a la producció editorial en valencià per a l'any 1990, i s'aproven les bases per les quals es regirà, que s'inclouen com a annex d'aquesta Ordre.  
Article segon  
Aquestes ajudes es finançaran a càrrec de l'aplicació pressupostària 44.90.195.5.695.5.  
DISPOSICIO FINAL  
Hom faculta la Directora General de Patrimoni Cultural perquè dins l'àmbit de les seues competències, adopte les resolucions necessàries per a l'aplicació i desenvolupament de la present ordre.  
València, 29 de desembre de 1989.  
El Conseller de Cultura, Educaciò i Ciència,   
ANTONIO ESCARRE ESTEVE  
ANNEX  
Bases per a la Concessió d'Ajudes a la Producció Editorial en Valencià per a 1990.  
1. Requisits per a la concessió d'ajudes.  
1.1) Seran objecte d'ajuda tots aquells llibres produïts en valencià per empreses editorials comercials amb seu social a la Comunitat Valenciana, que siguen comercialitzats a través de llibreries, tinguen el preu de venda al públic no superior a cinc mil pessetes (5000) i se'ls haja atorgat el número de dipòsit legal a partir de l'1 de gener de 1990 '  
1.2) Les obres que aspiren a l'ajuda hauran de ser primeres edicions o bé reedició de títols d'una edició anterior, feta per la mateixa editorial o per altres, que date de 25 ó més anys. També hauran de comptar amb un tiratge mínim de mil exemplars i un mínim de 50 pàgines/exemplar, tret dels llibres infantils.  
1.3) L'esmentada ajuda es materialitzarà en la compra d'exemplars per la Conselleria de Cultura, Educació i Ciència.  
2. Supòsits exclosos.  
a) Els llibres de text de pre-escolar, EGB, BUP, COU, FP, els llibres d'exercicis i pràctiques i les corresponents claus d'exercicis i llibres del professor, i també les enciclopèdies i diccionaris.  
b) Les obres editades en fascicles.  
c) Els llibres conceptuats com de bibliòfils.  
d) Els llibres publicats per associacions, fundacions i d'altres institucions públiques o privades sense finalitat lucrativa, encara que figuren inscrites en el Registre d'Empreses Editorials. Igualment els llibres editats pels seus autors i els no vendibles.  
e) Les obres que, editades per clubs de llibres i empreses similars, només poden adquirir-les els socis o adherits i les editades expressament per a venda a terminis.  
f) Els àlbums, retallables, llibres de pintar i d'acolorir, quaderns de caligrafia i exercicis i, en general, tots aquells en què s'haja de treballar.  
g) Els llibres de partitures musicals.  
h) Aquelles obres plurilingües en les quals el text base no siga el valencià.  
3. Sol·licituds.  
a) El termini de presentació de sol·licituds començarà a partir de l'1 de gener de 1990 i finalitzarà el 30 de desembre següent. S'admetran només aquelles el número d'ISBN de les quals corresponga a desembre de 1989.  
b) Podran presentar sol·licituds les empreses editorials legalmente constituïdes, les quals les formalitzaran segons el model que facilitarà la Conselleria de Cultura, Educació i Ciència, adjuntant-hi la documentació que especificarà aquest model. També s'hi hauran d'indicar les subvencions que se sol·liciten en altres institucions i organismes.  
c) Les sol·licituds s'hauran de presentar en els Serveis Territorials de Cultura i Educació i es podran trametre per qualsevol dels procediments que estableix l'article 66 de la Llei de Procediment Administratiu.  
d) Si la sol·licitud no reuneix les dades exigides o hi falta documentació complementària, es requerirà la persona interessada perquè, en el tèrmini de 10 dies, esmene els defectes, amb l'advertiment de l'arxiu de la sol·licitud en cas contrari.  
e) Els Serveis Territorials de la Conselleria de Cultura, Educación y Ciència emetran informe sobre les sol·licituds d'ajuda i les trametran al Servei del Llibre, Arxius i Biblioteques de la Direcció General de Patrimoni Cultural, el qual amb l?instrucció de l?expedient corresponent i l?informe escaient, elevarà les propostes al Director General de Patrimoni Cultural.  
4. Resolució de les sol·licituds d'ajuda.  
Una vegada examinades les obres pel Servei del Llibre, Arxius i Biblioteques, amb l?informe del Gabinet d'Us del Valencià, el Director General de Patrimoni Cultural resoldrà la compra dels exemplars corresponents, si aquests reuneixen les condicions exigides per aquestes bases; tot això dins de les previsions pressupostàries que s'hi han consignat. La resolució adoptada pel Director General serà notificada l?editor.  
La resolució del Director General de Patrimoni Cultural inclourà la petició d'exemplars de les obres seleccionades, el número de les quals serà de dos-cents cinquanta exemplars per a aquelles obres amb preu de venda al públic inferior a dues mil pessetes (2000), i de cent exemplars per a aquelles obres amb preu de venda al públic comprés entre dues-mil i cinc-mil pessetes.  
5. Obligacions dels beneficiaris.  
Els editors que siguen beneficiaris de les ajudes a la producció editorial en valencià estaran obligats a:  
a) Subministrar els exemplars sol·licitats per la Conselleria de Cultura, Educació i Ciència en el termini de trenta dies a partir de la recepció de la sol·licitud.  
b) Facilitar els exemplars que li han estat sol·licitats als centres de recepció que la petició especificarà.  
c) Presentar al Servei del Llibre, Arxius i Biblioteques la factura per triplicat, juntament amb els comprovants d'haver realitzat l'enviament dels llibres.


Còpia Permalink ELI